Document ID: 32004R1488

32004R1488
L 273/12
JURNALUL OFÍCIAL AL UNIUNII EUROPENE
REGULAMENTUL (CE) NR. 1488/2004 AL COMISIEI
din 20 august 2004
de modificare a Regulamentului (CE) nr. 314/2004 al Consiliului privind anumite măsuri restrictive împotriva Zimbabwe
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 314/2004 al Consiliului din 19 februarie 2004 privind anumite măsuri restrictive împotriva Zimbabwe (1) și, în special, articolul 11 litera (a) al acestuia,
întrucât:
(1)
Anexa II la Regulamentul (CE) nr. 314/2004 enumeră autoritățile competente cărora li s-au atribuit funcții specifice privind punerea în aplicare a regulamentului respectiv.
(2)
La 1 mai 2004, Republica Cehă, Cipru, Estonia, Letonia, Lituania, Malta, Polonia, Slovenia, Slovacia și Ungaria au aderat la Uniunea Europeană. Actul de aderare nu prevede modificarea anexei menționate.
(3)
Autoritățile competente ale noilor state membre ar trebui deci incluse în anexă începând cu 1 mai 2004,
ADOPTĂ PREZENTUL REGULAMENT:
Articolul 1
Anexa II la Regulamentul (CE) nr. 314/2004 se modifică în conformitate cu anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament se aplică de la 1 mai 2004.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 august 2004.

Labels: 18
15
5